Robert Roždestvenski

Robert Roždestvenski (vene Роберт Иванович Рождественский; sünninimi Robert Petkevitš, vene Роберт Станиславович Петкевич; 20. juuni 1932 Kossihha küla, Lääne-Siberi krai (tänapäeval Altai krai) – 19. august 1994 Moskva) oli vene luuletaja.

Robert Roždestvenski isa poola rahvusest Stanislav Petkevitš töötas NKVD-s, ema Vera Petkevitš oli koolidirektor ja õppis meditsiinikõrgkoolis. Vanemad lahutasid abielu, kui Robert oli viieaastane. 1945. aastal abiellus Roberti ema Vera Ivan Roždestvenskiga ja Robert sai oma kasuisa perekonna- ja isanime.Роберт Рождественский 24smi.org

1956. aastal lõpetas Robert Roždestvenski Maksim Gorki nimelise Kirjandusinstituudi. Tema esimene luulekogu "Флаги весны" ('Kevade lipud') ilmus 1955. aastal.Биография Роберта Рождественского ria.ru Robert Roždestvenski kuulus koos Jevgeni Jevtušenko, Andrei Voznessenski ja Bella Ahmadulinaga 1950. aastate lõpu ja 1960. aastate vene luule silmapaistvamate esindajate hulka.Роберт Рождественский - биография, фото, стихи, личная жизнь, жена, дети поэта biography-life.ru

1976. aastal sai Robert Roždestvenski Nõukogude Liidu Kirjanike Liidu juhatuse sekretäriks.Рождественский Роберт Иванович (1932-1994) Официальный сайт Алтайского края

Eesti keeles on 1982. aastal ilmunud Robert Roždestvenski luulekogu "Asustamata saared" (tõlkija Arvi Siig).

Viited

Kategooria:Vene luuletajad
Kategooria:Maksim Gorki nimelise Kirjandusinstituudi vilistlased
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Tööpunalipu ordeni kavalerid
Kategooria:Ordeni "Austuse märk" kavalerid
Kategooria:NSV Liidu riikliku preemia laureaadid
Kategooria:Peredelkino kalmistule maetud
Kategooria:Sündinud 1932
Kategooria:Surnud 1994